Μπέντφορντσαϊρ

Το Μπέντφορντσαϊρhttp://www.bbc.co.uk/greek/worldnews/story/2004/08/040804_ukterrorarrest1.shtml (αγγλικά: Bedfordshire) είναι μια κομητεία στην ανατολική περιφέρεια της Αγγλίας. Είναι μία επίτιμη κομητεία, καθώς και ιστορική κομητεία, αλλά όχι μια διοικητική κομητεία, καθώς χωρίζεται σε τρεις συγκεντρωτικές αρχές: το Μπέντφορντ, το Κεντρικό Μπέντφορντσαϊρ και το Λούτον.http://www.britannica.com/EBchecked/topic/58144/Bedfordshire

Το Μπέντφορντσαϊρ συνορεύει με το Κέιμπριτζσαϊρ στα βορειοανατολικά, με το Νορθάμπτονσαϊρ στα βόρεια, το Μπάκινγχαμσιρ στα δυτικά και το Χάρτφορντσαϊρ στα νοτιοανατολικά. Είναι η δέκατη τέταρτη πιο πυκνοκατοικημένη κομητεία της Αγγλίας, με πάνω από το μισό του πληθυσμού της κομητείας να ζει στις δύο μεγαλύτερες αστικές περιοχές, το Λούτον (236.000) και το Μπέντφορντ (102.000).http://www.ons.gov.uk/ons/rel/census/census-2001-key-statistics/urban-areas-in-england-and-wales/urban-areas-in-england-and-wales-ks01-usual-resident-population.xls  Το μεγαλύτερο υψόμετρό της είναι τα 243 μέτρα και βρίσκεται στο σημείο Ντάνσταμπλ Ντάουνς των Υψωμάτων Τσίλτερν.

Ιστορικά στοιχεία
Η πρώτη αναφορά στην κομητεία του Μπέντφορντσαϊρ χρονολογείται στο 1016, όταν ο Βασιλιάς Κνούτος λεηλάτησε όλη την περιοχή.http://www.gutenberg.org/files/16617/16617-h/16617-h.htm Το Μπέντφορντσαϊρ υπέφερε κατά την περίοδο του εμφυλίου πολέμου του 1139–1154. Ήταν επίσης πεδίο συγκρούσεων κατά τον Πρώτο Πόλεμο των Βαρόνων  και σε μικρότερο βαθμό κατά την Εξέγερση των χωρικών (1381). Κατά τη διάρκεια του Αγγλικού Εμφυλίου Πολέμου (1642–1651), η κομητεία ήταν μία από τις πιο αντιπολιτευτικές στο βασιλιά.http://www.localhistories.org/luton.htmlhttp://gluedideas.com/Encyclopedia-Britannica-Volume-3-Baltimore-Braila/Bedfordshire.html

Λόγω των ευνοϊκών γεωργικών συνθηκών της κομητείας, τουλάχιστον μέχρι το τέλος του δέκατου ένατου αιώνα, το Μπέντφορντσαϊρ ήταν κυρίως μια γεωργική κομητεία. Από το 16ο ως τις αρχές του 20ου αιώνα ήταν επίσης κέντρο βιομηχανίας κεντημάτων.https://books.google.gr/books?id=Khke72FF-8sC&pg=PA141&lpg=PA141&dq=Bedfordshire+++agricultural+nineteenth+century&source=bl&ots=hmdky-3k6w&sig=YOm0OmRnWxlD7cdV-Qao_GafBtE&hl=el&sa=X&ei=_4cuVeF9y99qxtKB6Ak&ved=0CCcQ6AEwAQ#v=onepage&q=Bedfordshire%20%20%20agricultural%20nineteenth%20century&f=falsehttps://books.google.gr/books?id=7Iiiyjlj39MC&pg=PA245&lpg=PA245&dq=Bedfordshire+++agricultural+lace+industry+century&source=bl&ots=fPO5dXYAus&sig=zOhJ2Cw2a1R3afgPE1pjoHjT2fE&hl=el&sa=X&ei=WoguVd2fOYO1afrHgNAF&ved=0CDAQ6AEwAg#v=onepage&q=Bedfordshire%20%20%20agricultural%20lace%20industry%20century&f=false

Γεωγραφία και κλίμα
Το νότιο άκρο της κομητείας βρίσκεται στην κορυφογραμμή, που είναι γνωστή ως Υψώματα Τσίλτερν.http://www.walkingbritain.co.uk/walks/walks/walk_b/3409/http://www.travelaboutbritain.com/bedfordshire/bedfordshire_ptv.php Το υπόλοιπο κομμάτι αποτελεί μέρος της ευρύτερης λεκάνης απορροής του ποταμού Μεγάλος Ουζ και των παραποτάμων του. Τα περισσότερα βραχώδη σημεία είναι από πηλό και αμμόπετρα, ενώ παρατηρείται και ασβεστόλιθος.

Το Μπέντφορντσαϊρ, εξαιτίας της τοποθεσίας του, είναι σχετικά ξηρό. Η μέση ετήσια βροχόπτωση είναι γύρω στα 597 χιλιοστά στην πόλη του Μπέντφορντ. Ο Οκτώβριος είναι ο πιο βροχερός μήνας με 62,5 χιλιοστά βροχής και ο Φεβρουάριος ο πιο ξηρός με 36,7 χιλιοστά.

Η μέση θερμοκρασία στο Μπέντφορντ κυμαίνεται από τους 0,8 °C τον Φεβρουάριο ως τους 22,1 °C τον Ιούλιο.http://www.tutiempo.net/en/Climate/BEDFORD/35600.htm Η χαμηλότερη θερμοκρασία που έχει καταγραφεί στο Μπέντφορντσερ είναι οι -20 °C στις 23 Ιανουαρίου 1963.

Πολιτική
Τοπική αυτοδιοίκηση
Για τους σκοπούς της τοπικής αυτοδιοίκησης, το Μπέντφορντσαϊρ υποδιαιρείται σε τρεις συγκεντρωτικές αρχές: το Μπέντφορντ, το Κεντρικό Μπέντφορντσαϊρ και το Λούτον. Το Συμβούλιο της Κομητείας του Μπέντφορντσαϊρ καταργήθηκε την 1η Απριλίου 2009, αν και οι τρεις περιοχές εξακολουθούν να αποτελούν κομητεία για επίσημους φορείς, όπως τον Λόρδο Υπολοχαγό του Μπέντφορντσαϊρ και τον Υψηλό Σερίφη. Πολλές υπηρεσίες της κομητείας, όπως η εκπαίδευση και οι δημόσιες βιβλιοθήκες, συνεχίζουν να λειτουργούν από κοινού από το Κεντρικό Μπέντφορντσαϊρ και το Μπέντφορντ, όπως και όταν οι περιοχές αυτές αποτελούσαν μια ενιαία αρχή.

Κοινοβουλευτική αντιπροσώπευση
Για της εκλογές ανάδειξης της Βουλής των Κοινοτήτων το Μπέντφορντσαϊρ υποδιαιρείται σε έξι εκλογικά διαμερίσματα, από τα οποία το κάθε ένα εκλέγει ένα βουλευτή:

 Διαμέρισμα  Βουλευτής Μπέντφορντ    Ρίτσαρντ Φούλερ Βόρειο Λούτον    Κέλβιν Χόπκινς Νότιο Λούτον    Γκάβιν Σέκερ Μέσο Μπέντφορντσαϊρ    Ναντίν Ντόρις Βόρειο Μπέντφορντσαϊρ    Άλιστερ Μπερτ Νότιο Μπέντφορντσαϊρ    Άντριου Σέλους

Οικονομία
Το Μπέντφορντσαϊρ φιλοξενεί μια σειρά από αξιοσημείωτες κρατικές και διεθνείς εταιρείες, που είτε έχουν έδρα είτε άλλες εγκαταστάσεις στην κομητεία. Οι σημαντικότερες από αυτές τις εταιρείες είναι η Belron, η Boxclever, η Charles Wells Ltd, η Kier Group, η Kingspan Off-Site, η Jordans, η EasyJet, η Impellam Group, η Monarch Airlines, η Thomson Airways, η Vauxhall Motors, η Whitbread, η UltraVision και η Moto Hospitality.http://www.agencycentral.co.uk/agencysearch/bycounty/bedfordshire.htm

Εκπαίδευση
Το σύστημα δημόσιας εκπαίδευσης του Μπέντφορντσαϊρ αποτελείται από τρεις σχολικές βαθμίδες, αν και υπάρχει σχεδιασμός να μετατραπεί σε σύστημα δύο βαθμίδων. Στην κομητεία λειτουργούν, επίσης, ιδιωτικά σχολεία, καθώς και δύο πανεπιστήμια, το Πανεπιστήμιο του Μπέντφορντσαϊρ και το Πανεπιστήμιο του Κράνφιλντ.https://www.cranfield.ac.uk/about/locations-and-contacts/campuses/

Αθλητισμός
Το Μπέντφορντσαϊρ είναι η έδρα της ποδοσφαιρικής ομάδας Λούτον Τάουν, της ομάδας ράγκμπι Μπέντφορντ Μπλουζ, καθώς και διαφόρων άλλων αθλητικών ομάδων και συλλόγων. Στην κομητεία υπάρχει επίσης ένα μονοπάτι πεζοπορίας 64 χιλιομέτρων, που ονομάζεται Greensand Ridge Walk, και ένα παράλληλο μονοπάτι 59 χιλιομέτρων για ποδηλάτες, που ονομάζεται Greensand Cycle Way.http://www.gps-routes.co.uk/routes/home.nsf/routeslinkswalks/greensand-ridge-walk-walking-route

Παραπομπές

Κατηγορία:Κομητείες της Αγγλίας